เนื่องจากเห็นเมนูนี้ในSocialเยอะมาก ดูน่าทานมาก จึงขอตามออกมาชิมดูซักหน่อย เป็นร้านอาหารญี่ปุ่นอีกร้านนึง ที่น่าสนใจ ทั้งบรรยากาศดี และอาหารสดมากๆ แต่ราคาแรงมาก วันที่เราไปเป็นวันที่6 ธค.ซึ่งเป็นวันที่ทางร้านลด30%พอดีด้วย ไม่พลาดอยู่แล้ว 

การเดินทางมายังร้านนี้ ร้านตั้งอยู่ชั้น 8 ของห้าง Emquartier สามารถนั่งรถไฟฟ้ามาลงสถานีพร้อมพงษ์ก็ได้ และเดินเชื่อมเข้าห้างได้เลย หรือถ้านำรถมาจอดสามารถจอดแบบอัตโนมัติหรือแบบธรรมดาก้ได้  ร้านเปิด10โมงถึง4ทุ่ม 

บรรยากาศร้าน เป็นร้านที่ตกแต่งมีโคมไฟประดับให้ดูเป็นบรรยากาศญี่ปุ่น ที่นั่งมีหลายโซนอยากจะชมวิวบรรยากาศนอกร้านก้ได้ จะเห็นวิวมุมเมืองถนนต่างๆ หรือนั่งโซนในห้องแอร์ที่โซฟา โดยที่โต๊ะจะมีเบาะให้เรานั่งเล่น สังสรรค์เพลินๆได้ ทางหน้าร้านจะมีเชฟมาโชว์ทำเมนูอาหารให้เราดูกันแบบสดๆอีกด้วย 

การบริการ ที่นี่เป็นอีกร้านที่บริการดีมาก ขออะไรก็ทำให้หมด รวดเร็วทันใจ พูดจาไพเราะ แนะนำอาหารให้ฟังอย่างชัดเจน 

เมนูในร้านนี้มีหลากหลาย ทั้งซูชิ เนื้อ บะหมี่ที่นำมาทำหลากหลาย วันนี้เราตั้งใจมาทานเมนูนี้ชื่อว่า Salmon Wow ราคา399 บาท บวกvatบวกservice ก็จะประมาณ 460 บาท ลองสั่งมา1เมนูก่อน เพราะอยากเห็นหน้าตา ว่าเยอะแค่ไหน สรุปชามค่อนข้างใหญ่ สามารถทานได้2คนเลย รับประกันอิ่มท้องแน่นอน เพราะ1ในถ้วยนี้ ประกอบด้วย ข้าวที่คลุกแซลม่อนที่ตัดกำลังเราอยู่ล่างชาม มีแป้งกรอบโรยอยู่ทางด้านบนของข้าว ทางด้านบนจะโปะด้วยซาซิมิแซลมอนบางๆ4ชิ้น แซลมอนสด แซลมอนสับ แซลมอนที่กริลมาแล้ว  แซลมอนเทอริยากิ อร่อยมาก สด คือมันอิ่มและคุ้มมาก เลยสั่งแค่เมนูนี้ก็พอแล้ว 

ร้านราคาค่อนข้างสูงทุกอย่าง ทางด้านเครื่องดื่ม

เราสั่งน้ำเปล่าขวดละ40 บาท ชาเขียวร้อนเย็น เปลี่ยนสลับได้ รีฟิลอยู่ที่80 บาท ร้านจะรับบัตรเครดิตตั้งแต่ราคา700 บาทขึ้นไป 

ถือเป็นอีกร้านนึงที่ค่อนข้างชอบนะ แต่ราคาค่อนข้างสูงอยู่เหมือนกัน ตอนเราสั่งถามราคาก่อนเพื่อให้แน่ใจก่อนที่จะสั่ง ทางร้านก็บอกเราหมดนะ ใครอยากทานอาหารญี่ปุ่นสดๆ ลองให้ร้านนี้เป็รอีกนึงทางเลือกละกันนะ